નોંધનીય છે કે રામ રમેશ અને સીકે જાફસ શરીફ જેવા ટોચના કોંગ્રેસ નેતાઓએ પ્રણવ મુખરજીને પત્ર લખીને કાર્યક્રમમાં હાજર રહેવાના નિર્ણય પર પુન:વિચાર કરવા જણાવ્યું હતું. જયરામ રમેશે જણાવ્યું કે તેમણે પૂર્વ રાષ્ટ્રપતિને લખ્યું હતું કે તેમના જેવા વિદ્વાન અને સેક્યુલર વ્યક્તિએ આરએસએસ સાથે કોઈપણ પ્રકારનો નિકટતા ના રાખવી જોઈએ. આરએસએસના કાર્યક્રમમાં જવાથી દેશના સેક્યુલર વાતાવરણમાં અવળી અસર પડશે. કેરળ વિધાનસભાના વિપક્ષના નેતા રમેશ ચેન્નીથાલાએ જણાવ્યું હતું કે આરએસએસના કાર્યક્રમમાં જવાનો પૂર્વ રાષ્ટ્રપતિનો નિર્ણય સેક્યુલર વિચારધારાના લોકો માટે એક આંચકા સમાન છે. ચેન્નીથાલાએ જણાવ્યું કે પ્રણવ મુખરજીએ સંઘના કાર્યક્રમમાં ના જવું જોઈએ.